钦定古今图书集成/明伦汇编/氏族典/第567卷 > 《郑樵通志》 > 蒲察合住
## 钦定古今图书集成/明伦汇编/氏族典/第567卷 > 《郑樵通志》 > 蒲察合住

按《金史蒲察合住传》：“合住以吏起身，久为宣宗所信，
声势烜赫，性复残刻，人知其蠹国而莫敢言。其子充
护卫，先逐出之。继而合住为恒州刺史，需次近县。后
大兵入陕西，关中震动，或言合住赴恒州，为北走计，
朝廷命开封羁其亲属，合住出怨言，寻为御史所劾，
斩于开封府门之下。当时有宣朝三贼”之目，谓王阿
里、蒲察咬住，合住其一也。咬住，正大初致仕，居睢阳。
溃军变，与其家皆被杀。